b'\n_START_ARTICLE_\nHeli Heiskanen\n_START_SECTION_\nKansainv\xc3\xa4liset kilpailut\n_START_PARAGRAPH_\nHeiskanen on kilpaillut maailmancupissa kahdesti. 3. maaliskuuta 2012 h\xc3\xa4n keskeytti Lahdessa yhdistelm\xc3\xa4kilpailun. 30. marraskuuta 2014 Heiskanen oli Rukalla kymmenen kilometrin perinteisen hiihtotavan kisassa 65:s. Skandinavia Cupissa Heiskanen on ollut parhaimmillaan 12:s 18. joulukuuta 2011 Vuokatissa kymmenen kilometrin vapaan hiihtotavan kilpailussa._NEWLINE_Kes\xc3\xa4ll\xc3\xa4 2016 Heiskanen teki ammattilaissopimuksen Ski Classics -sarjaan italialaisen Team Robinson Futura -tallin kanssa._NEWLINE_Kes\xc3\xa4ll\xc3\xa4 2018 Heiskanen teki ammattilaisopimuksen  Ski Classics -sarjaan tsekkil\xc3\xa4isen Vltava Fund Team -tallin kanssa.\n_START_SECTION_\nSM-kilpailut\n_START_PARAGRAPH_\nSM-kisoissa Heiskanen on ollut parhaimmillaan seitsem\xc3\xa4s 10 kilometrin perinteisen hiihtotavan kisassa Keuruulla 2017._NEWLINE_2015 SM-kisoissa Rukalla Heiskanen saavutti pronssia Kouvolan Hiihtoseuran viestijoukkueessa yhdess\xc3\xa4 Mona-Liisa Malvalehdon ja Jonna Heimosen kanssa. 2016 SM-kisoissa Imatralla h\xc3\xa4n kuului hopeaan saavuttaneeseen Oulun Hiihtoseuran viestijoukkueeseen yhdess\xc3\xa4 Ruut V\xc3\xa4h\xc3\xa4mets\xc3\xa4n ja Riitta-Liisa Roposen kanssa.\n_START_SECTION_\nMuuta\n_START_PARAGRAPH_\nHeiskanen asuu Posiolla puolisonsa, my\xc3\xb6s maailmancup-tasolla hiiht\xc3\xa4neen Esa Mursun, kanssa.'